90ఎంఎల్ (సినిమా)

90ఎంఎల్, 2019 డిసెంబరు 6న విడుదలైన తెలుగు సినిమా. కార్తికేయ క్రియేటీవ్ వర్క్స్ బ్యానరులో అశోక్ రెడ్డి గుమ్మకొండ నిర్మించిన ఈ సినిమాకు శేఖర్‌రెడ్డి యెర్ర దర్శకత్వం వహించాడు. ఇందులో కార్తికేయ గుమ్మకొండ, నేహా సోలంకి ప్రధాన పాత్రల్లో నటించగా, అనూప్ రూబెన్స్ సంగీతం సమకూర్చాడు. అశోక్ రెడ్డి 2018లో ఆర్‌ఎక్స్ 100 అనే సినిమాను నిర్మించాడు.

 నటవర్గం 

 కార్తికేయ గుమ్మకొండ (దేవదాస్) 
 నేహా సోలంకి (సువాసన) 
 రవికిషన్ (జయరాం)
 అజయ్ (శేషు)
 రావు రమేష్ (క్షునాకర్ రావు, సువాసన తండ్రి)
 ప్రగతి (దేవదాస్ తల్లి)
 సత్య ప్రకాష్ (రామ్ దాస్, దేవదాస్ తండ్రి)
 రోల్ రైడా (కిషోర్)
 రఘు కారుమంచి (జయరాం సహచరుడు)
 ప్రభాకర్ గౌడ్ (రాజా)
 పోసాని కృష్ణ మురళి (మురళి)
 ఆలీ (డా. నాదిరిదిన్న, పునరావాస కేంద్రం)
 గుండు సుదర్శన్ (డాక్టరు)
 ప్రవీణ్ (విగ్నేష్)
 తాగుబోతు రమేష్ (రమేష్)
 దువ్వాసి మోహన్
 కళ్యాణి
 సి. వి. ఎల్. నరసింహా రావు
 బేబి నిధిరెడ్డి
 నెల్లూరు సుదర్శన్

 నిర్మాణం 
ఆర్‌ఎక్స్ 100 సినిమా దర్శకుడు అజయ్ భూపతి, కార్తికేయను కలవడానికి శేఖర్ రెడ్డికి సహాయం చేశాడు. టెలివిజన్ నటి నేహా సోలంకి హీరోయిన్ గా, రవి కిషన్, సత్య ప్రకాష్, రాపర్ రోల్ రైడా ఇతర పాత్రల్లో నటించడానికి అంగీకరించారు. అజర్‌బైజాన్లో మూడు పాటలు చిత్రీకరించారు. 2019 సెప్టెంబరులో ఫస్ట్ లుక్ పోస్టర్ విడుదలయింది. ఈ సినిమా టైటిల్, ఫస్ట్ లుక్ పోస్టర్ కారణంగా మీడియా కవరేజీ వచ్చింది. అనూప్ రూబెన్స్ స్వరపరిచిన పాటలకు ప్రేక్షకుల నుండి మంచి ఆదరణ లభించింది. రోజూ తాగవలసిన వ్యాధి ఉన్న తాగుబోతు పాత్రలో కార్తికేయ నటించాడు. సెప్టెంబరు 21న టీజర్ విడుదలయింది. అక్టోబరు 20న ట్రైలర్ విడుదలయింది. ఈ సినిమా డిసెంబరు 5న విడుదలకావాల్సి ఉంది, అయితే కొన్ని దృశ్యాలను తొలగించమని సెంట్రల్ బోర్డ్ ఆఫ్ ఫిల్మ్ సర్టిఫికేషన్, నిర్మాతలను కోరడంతో సినిమా డిసెంబరు 6న విడుదలయింది. 

 పాటలు 
అనూప్ రూబెన్స్ సంగీతాన్ని సమకూర్చగా, చంద్రబోస్ సాహిత్యాన్ని అందించాడు.

 "సింగిలు సింగిలు" - రాహుల్ సిప్లిగంజ్, ఎంఎం మనసి
 "యినిపించుకోరు" - రాహుల్ సిప్లిగుంజ్
 "నాతో నువ్వుంటే చాలు" - అద్నాన్ సామి
 "వెళ్ళిపోతుందే" - అనూప్ రూబెన్స్
 "90ఎంఎల్ టైటిల్ సాంగ్" - అనురాగ్ కులకర్ణి
 "అనుకోలేదే అనుకోలేదే" - రమ్య బెహరా
 "వందేళ్ళ లైఫ్ లోనా" - సాయిశరన్, సాహితి

 స్పందన 
దక్కన్ క్రానికల్ పత్రిక ఈ సినిమాకి 1.5/5 రేటింగ్ ఇచ్చింది. "90ఎంఎల్ చెడ్డ పానీయం లాంటిది" అని రాసింది. టైమ్స్ ఆఫ్ ఇండియా పత్రిక ఈ సినిమాకి 2/5 రేటింగ్ ఇచ్చింది. "సన్నివేశాలు ఏవీ ఒకదానితో ఒకటి మిళితం కాలేదు, ఈ సినిమా యాదృచ్ఛిక సన్నివేశాల కలయికలాగా అనిపిస్తోంది" అని రాసింది. "కార్తికేయ ప్రధాన పాత్రలో నటించడం కొంత ప్రశంసనీయం అయితే, మొత్తంగా ఈ సినిమాని ఒక్కసారి చూడొచ్చు" అని తెలంగాణ టుడే పత్రిక రాసింది.

 మూలాలు 

 బయటి లంకెలు 
 

వర్గం:2019 తెలుగు సినిమాలు
వర్గం:తెలుగు ప్రేమకథ చిత్రాలు
వర్గం:పోసాని కృష్ణ మురళి సినిమాలు
వర్గం:ఆలీ నటించిన సినిమాలు